

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 | 2025. gada 27. martā |

**16.**

**Par papildu finansējuma piešķiršanu**

 2025. gada 7. janvārī Ogres novada pašvaldībā (turpmāk – Pašvaldība) saņemta pašvaldības aģentūras “Ogres komunikācijas” (turpmāk – Aģentūra) vēstule, reģistrācijas Nr. 2-4.1/123, kurā lūgts piešķirt 2025. gada budžetā papildu finansējumu, lai varētu pagarināt peldbaseina “Neptūns” 2024./2025. gada peldēšanas sezonu līdz 2025. gada 18. jūnijam.

Aģentūrā ar iesniegumu ir vērsusies Biedrība “Peldēšanas klubs “Ogre” (turpmāk – Biedrība), īsteno bērnu peldētapmācību un profesionālo sportistu sagatavošanu peldbaseinā “Neptūns” (Meža prospekts 9, Ogre). Biedrība iesniegumā norāda, ka Latvijas peldēšanas federācijas sacensību kalendārā no 2025. gada 19. līdz 21. jūnijam ir paredzētas sezonas svarīgās sacensības – Latvijas čempionāts peldēšanā 25m peldbaseinā. Pirms minētajām sacensībām ir svarīgi saglabāt iespēju trenēties, nodrošinot audzēkņiem divus treniņus dienā, kas ir realizējams, ja peldbaseins pagarinās sezonas darbības laiku. Sezonai uzsākoties, no 2024. gada 16. septembra līdz šim brīdim biedrības audzēkņi jau ir uzrādījuši lieliskus sasniegumus valsts un starptautiskajā līmenī, izcīnot Latvijas čempionu titulus, čempionu titulus starptautiskajās sacensībās OPEN grupās, tai skaitā uzstādot Latvijas rekordu, kas nebūtu iespējams, ja netiktu nodrošināts sporta režīms peldbaseinā “Neptūns”.

Lai sniegtu atbalstu Ogres novada sportistiem peldētājiem, būtu nepieciešams piešķirt papildu finansējumu 20 000,00 EUR (divdesmit tūkstoši *euro*) apmērā Aģentūrai peldbaseina “Neptūns” darbības sezonas pagarināšanas nodrošināšanai līdz 2025. gada 18. jūnijam.

 Pamatojoties uz iepriekš minēto, kā arī uz Pašvaldību likuma 4. panta pirmās daļas 7. punktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Piešķirt** papildu finansējumu 20 000,00 EUR (divdesmit tūkstoši *euro*) apmērā Ogres novada pašvaldības aģentūrai “Ogres komunikācijas” peldbaseina darbības sezonas pagarināšanas nodrošināšanai līdz 2025. gada 18. jūnijam.
2. Noteikt, ka šā lēmuma 1. punktā minētā papildu finansējuma nodrošināšanai nepieciešamie finanšu līdzekļi 20 000,00 EUR tiek paredzēti no Ogres novada pašvaldības budžeta 2025. gadam “Izdevumi neparedzētiem gadījumiem”.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)